Diari Oficial de la Generalitat Valenciana


Sumari del DOGV 9654, del 03-08-2023 (2023/8188)

RESOLUCIÓ de 20 de març de 2023, de la Direcció General d'Indústria, Energia i Mines, per la qual s'atorguen a I-DE Redes Eléctricas Inteligentes, SA, unipersonal, l'autorització administrativa prèvia i l'autorització administrativa de construcció per a la modificació, per ampliació de la potència de transformació mitjançant la instal·lació d'un segon transformador de potència de 50 MVA i relació 220/20 kV, denominat T-2, i ampliació del sistema de 20 kV, de les instal·lacions de distribució de la subestació transformadora denominada ST Betxí (220/20 kV), situada en el terme municipal de Betxí, província de Castelló, i es desestima la sol·licitud de declaració d'utilitat pública d'aquestes instal·lacions (Expedient de referència ATRCCT/2019/25/12).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9654

Data del DOGV
:   03-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8188


Data del document
:   20-03-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 20 de març de 2023, de la Direcció General d'Indústria, Energia i Mines, per la qual s'atorguen a I-DE Redes Eléctricas Inteligentes, SA, unipersonal, l'autorització administrativa prèvia i l'autorització administrativa de construcció per a la modificació, per ampliació de la potència de transformació mitjançant la instal·lació d'un segon transformador de potència de 50 MVA i relació 220/20 kV, denominat T-2, i ampliació del sistema de 20 kV, de les instal·lacions de distribució de la subestació transformadora denominada ST Betxí (220/20 kV), situada en el terme municipal de Betxí, província de Castelló, i es desestima la sol·licitud de declaració d'utilitat pública d'aquestes instal·lacions (Expedient de referència ATRCCT/2019/25/12). [2023/8188]  
  
  
Antecedents  
Amb data 7 de març de 2019, Iberdrola Distribución Eléctrica, SA, unipersonal, a través d'un representant acreditat com cal, va presentar mitjançant el registre telemàtic de la Generalitat Valenciana, un imprés normalitzat en el qual sol·licitava:  
- l'autorització administrativa prèvia i l'autorització administrativa de construcció per a la modificació, per ampliació de la potència de transformació mitjançant la instal·lació d'un segon transformador de potència de 50 MVA i relació 220/20 kV, denominat T-2, i ampliació del sistema de 20 kV, de les instal·lacions de distribució de la subestació transformadora denominada ST BETXÍ (220/20 kV), situada al terme municipal de Betxí, província de Castelló;  
- l'autorització administrativa de construcció de la modificació esmentada,  
- i la declaració d'utilitat pública de la instal·lació.  
Juntament amb l'escrit de presentació d'aquestes peticions aportava la documentació següent:  
- el projecte tècnic administratiu, denominat «Ampliació de la subestació transformadora de 220/20 kV ST Betxí», de data 1 de març de 2019, acompanyat d'una declaració responsable de la persona tècnica titulada competent projectista de data 25 de febrer de 2019;  
- la relació concreta i individualitzada de béns i drets que es consideren d'expropiació necessària, segons es disposa en el projecte tècnic, en el qual la interessada consta com a titular de les instal·lacions de distribució on es pretén emplaçar les instal·lacions objecte d'aquesta resolució, i  
- una declaració responsable de la persona tècnica competent projectista, en la qual s'acredita que es compleix la normativa aplicable al projecte segons estableix l'article 53.1.b de la Llei 24/2013, de 26 de desembre, del sector elèctric.  
Consta en l'expedient l'acreditació, en data 15 de juliol de 2019, de l'abonament de les taxes administratives associades al tràmit sol·licitat. No obstant això, en atenció al requeriment formulat per aquesta unitat administrativa, en relació amb la discrepància detectada entre el pressupost d'execució material del projecte i el consignat per la interessada en el seu pla periòdic (2023-2025) d'inversió, aquesta, en data 16 de desembre de 2022, aporta la taxa complementària fins al valor del pla d'Inversió; això és fins a 1.734.170,19 €, sense perjudici que aquesta manifeste que el valor que s'indica en el PIRD 2023-2025 té altres conceptes que no es tenen en compte en el moment de l'elaboració del projecte.  
Amb data 9 de juliol de 2019, ha sigut publicada en el Butlletí Oficial del Registre Mercantil (núm. 129) la inscripció del canvi de denominació social d'Iberdrola Distribución Eléctrica, SA, unipersonal per la denominació I-DE Redes Eléctricas Inteligentes, SA, unipersonal.  
  
En el mateix sentit, ara, I-DE Redes Eléctricas Inteligentes, SA, unipersonal, està inscrita en el Registre administratiu de distribuïdors amb el número de registre R1-001, (registre accessible des del lloc web del Ministeri d'Indústria, Energia i Turisme), inscripció per a la qual és necessari acreditar el compliment de les capacitats recollides en els articles 37 i 121.3 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
La instal·lació de distribució d'energia elèctrica per a l'ampliació de la qual se sol·licita l'autorització se situa a la província de Castelló, i més concretament en el paratge Corralet, polígon 5, parcel·les 157 i 158, en el terme municipal de Betxí, a l'interior del parc de distribució de la subestació transformadora ST Betxí, amb coordenades georeferenciades (coordenades UTM FUS 30, sistema de referència ETRS89) següents: X: 741.160 I: 4.423.593, titularitat d'I-DE Redes Eléctricas Inteligentes, SA, unipersonal, com així consta en el projecte tècnic administratiu.  
El procediment administratiu corresponent a aquesta sol·licitud ha sigut tramitat amb l'expedient de referència ATRCCT/2019/25/12, incoat amb aquesta finalitat pel Servei Territorial d'Indústria, Energia i Mines de Castelló.  
Consta en l'expedient un informe relatiu a la sol·licitud de declaració d'utilitat pública del projecte de l'ampliació de la subestació transformadora de 220/20kV de Betxí, presentada el dia 7 de març de 2019, per I-DE-Redes Eléctricas Inteligentes, SAU, de la cap de Secció de Suport Tècnic del Servei Territorial d'Indústria Energia i Mines de Castelló, de data 27 de gener de 2020 (accessible en l'URL: https://www.tramita.gva.es/csv-front/index.faces'cadena=edirmmd9-vg5t8cm8-8xscjfu5), en el qual es proposa desestimar la sol·licitud de declaració d'utilitat pública, en concret, d'aquest projecte, atés que en la relació de béns i drets afectats del projecte tècnic administratiu presentat apareixen únicament com a cotitulars de les parcel·les relacionades Iberdrola Distribución Eléctrica, SAU, juntament amb Red Eléctrica de España, SA, i ha d'entendre's que està previst que les instal·lacions objecte d'aquesta estiguen situades en la part relativa a la distribució de titularitat de la interessada.  
  
En atenció a aquest informe, el Servei Territorial va impulsar la instrucció de l'expedient, únicament als efectes de la sol·licitud d'autorització administrativa prèvia i autorització administrativa de construcció, sense que hi consten cap al·legació de la interessada I-DE-Redes Eléctricas Inteligents, SAU.  
Consten com a antecedents relacionats amb la subestació objecte de l'ampliació els actes administratius següents:  
- Resolució de la Direcció General de Política Energètica i Mines, de data 16 de setembre de 2004, per la qual s'autoritza a Iberdrola Distribución Eléctrica, SAU, el sistema de 220 kV de la subestació a 220/20 kV denominada BETXÍ, en el terme municipal de Betxí, a la província de Castelló.  
- Acta de posada en servei, de data 29 de novembre de 2006, de la cap de la Dependència de l'Àrea d'Indústria i Energia de la Subdelegació del Govern de Castelló, per la qual s'autoritza a INALTA la posada en servei de la subestació elèctrica a 220/20 kV, sistema de 220 kV, de Betxí, a la província de Castelló.  
Mitjançant les dues resolucions prèvies esmentades, es va posar en servei la posició de transformador del parc de transport de 220 kV que ha d'atendre el transformador (denominat T-2), i que per aquesta s'autoritza, sense perjudici, que l'ús efectiu de la posició esmentada es produirà simultàniament amb la posada en explotació de les instal·lacions de distribució objecte d'aquesta autorització.  
- Resolució de 19 de gener de 2005, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a la nova subestació transformadora de 220/20 kV denominada ST Betxí, situada en el terme municipal de Betxí, província de Castelló, en la part corresponent a la xarxa de distribució elèctrica, composta per tres transformadors de potència i el sistema de 20 kV, publicada en el DOGV Núm. 4.959 - 04.03.2005 [Expedient número ATASCT/2003/109/12].  
- Resolució de 13 d'octubre de 2005, de la Direcció General d'Energia de la Conselleria d'Infraestructures i Transport de la Generalitat Valenciana per la qual s'aprova a Iberdrola Distribución Elèctrica, SAU, el projecte tècnic per a l'execució, 1a fase, de la nova subestació transformadora de 220/20 kV denominada ST Betxí, situada en el terme municipal de Betxí, província de Castelló, en la part corresponent a la xarxa de distribució elèctrica [Expedient número ATASCT/2003/109/12].  
- Autorització d'explotació, de data 18 de desembre de 2006, del cap del Servei Territorial d'Energia de Castelló per la qual s'autoritza a Iberdrola Distribución Eléctrica, SAU, l'explotació de la primera fase de la nova subestació transformadora de 220/20 kV denominada ST Betxí, situada al camí de Vila-real o de la Masia, en el terme municipal de Betxí, província de Castelló.  
La sol·licitud d'autorització administrativa ha sigut objecte d'informació pública, als efectes establits en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de 20 dies en:  
  
- el Diari Oficial de la Generalitat Valenciana, de data 2 d'abril de 2020, DOGV núm. 8779.  
Així mateix, el projecte ha sigut exposat per a consulta pública en les adreces electròniques següents https://breu.gva.es/b/jP624lm5Ni, en castellà i https://breu.gva.es/b/13GgcjXqqP, en valencià, en l'apartat «Informació pública».  
D'acord amb la documentació que consta en l'expedient, no han sigut presentades al·legacions.  
D'acord amb el procediment reglamentàriament establit, a fi que, en el termini de vint dies presentaren la conformitat o l'oposició a l'autorització sol·licitada i emeteren, si era procedent, els condicionants tècnics oportuns al projecte tècnic de la instal·lació, se'n va remetre una separata, referida a la part corresponent de la instal·lació, a les administracions, els organismes i les empreses de servei públic o d'interés general següents, els béns o els drets dels quals puguen ser afectats per aquesta, amb el resultat que, en síntesi, es detalla:  
  
- Ajuntament de Betxí. Consta en l'expedient un informe de l'arquitecta municipal, de data 17.02.2020, en el qual s'informa favorablement sobre la compatibilitat urbanística municipal per a l'ampliació de la subestació elèctrica, sense perjudici de l'emissió d'un informe favorable per l'Administració competent en matèria d'inundabilitat.  
- Direcció General de Política Territorial i Paisatge -PATRICOVA. Consta en l'expedient un informe, de data 28/09/21, en el qual es conclou que «… es considera que l'àmbit del Projecte d'ampliació de la subestació transformadora de 220/20kv, ST Betxí, en el paratge Corralet, parcel·les 157 i 158 del polígon 5 del terme municipal de Betxí (Castelló) no està afectat per perillositat d'inundació, segons les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana». Remés a la interessada, consta la conformitat amb aquest.  
- No figura en l'expedient l'informe sol·licitat al Servei Territorial d'Urbanisme de Castelló.  
En relació amb el pronunciament ambiental de la instal·lació, la interessada ha manifestat que la instal·lació no està subjecta a declaració d'impacte ambiental, i ha d'entendre's aquesta indicació de conformitat amb l'informe sobre projectes de reforma en subestacions, de data 22 d'agost de 2017, de la Direcció General de Medi Natural i d'Avaluació Ambiental, per estimar que les modificacions consistents en l'equipament de posicions de reserva, sense ampliar la parcel·la tancada de la subestació, no tindran efectes adversos significatius sobre el medi ambient, d'acord amb els criteris indicats en l'article 7.2.c de la Llei 21/2013, d'avaluació ambiental.  
Sense perjudici del que ha manifestat la interessada, ha d'advertir-se que l'ampliació objecte d'aquest projecte està inclosa en l'abast avaluat ambientalment en la declaració d'impacte ambiental (Exp.: 283/04-AIA), emesa per la Direcció General de Gestió del Medi Natural, en data 10 de desembre de 2004, i publicada en el DOGV núm. 5.204, 22.02.2006, al qual ens remetem per precisió i per a evitar reproduccions innecessàries, en la qual es va valorar la totalitat de les instal·lacions i els equips previstos en aquesta subestació, per la qual cosa ha d'entendre's que ja va ser avaluada ambientalment la instal·lació. Així doncs, la interessada haurà de complir les disposicions dels documents ambientals que van servir per a l'emissió d'aquest pronunciament, així com les mesures condicionants disposades en aquest.  
  
La modificació plantejada en el projecte tècnic presentat es concreta en l'ampliació de les instal·lacions de distribució següents:  
- instal·lació d'un segon transformador de potència (denominat T2) de 220/21,5 kV i 50 MVA (dotat de parallamps de tensió nominal 220 kV i 20 kV, situat el més prop possible dels borns del transformador). Així mateix, s'instal·larà una reactància trifàsica (TZ-2) de connexió a terra, costat MT (20 kV) en sèrie amb una resistència monofàsica de connexió a terra connectades en el costat de 20 kV del nou transformador de potència,  
- adequació del mòdul 1 de cel·les existent amb dues noves posicions de partició i instal·lació d'un mòdul addicional 2 de cel·les, dotat amb onze posicions (dues posicions d'unió, una posició de transformador de serveis auxiliars, quatre posicions de línia, una posició de transformador, una posició d'enllaç de barres i dos sistemes de mesura de tensió de barres) en el sistema de 20 kV. Connectat al nou mòdul 2, està prevista la instal·lació d'un segon transformador de serveis auxiliars (TSA2) de 250kVA 20/0,42 kV, i  
- instal·lació dels aparells de mesura, comandament, control, protecció, comunicacions i sistemes de distribució de serveis auxiliars corresponents necessaris per a l'explotació, així com adequació de l'edifici que albergarà les noves instal·lacions per a acollir el nou mòdul 2, de la subestació transformadora de 220/20 kV denominada ST Betxí, titularitat d'I-DE Redes Eléctricas Inteligentes, SA, unipersonal.  
  
La necessitat d'aquesta instal·lació, com a requisit previ que ha de justificar el sol·licitant i que ha d'avaluar l'òrgan competent per a l'autorització, està determinada, essencialment, segons expressa la distribuïdora en la documentació, pel creixement de la demanda en l'àrea d'influència de la ST Betxí, que fa necessari incrementar la dotació de potència elèctrica per al subministrament de la zona, i es requereix la instal·lació d'una nova unitat de transformació 220/20 kV (T-2), la qual cosa suposarà la millora de la fiabilitat del sistema davant una eventual fallada de l'actual unitat de transformació existent (T-1), així com una millora en els marges de capacitat per a assumir la demanda dels nous desenvolupaments i creixement vegetatiu de l'entorn de la subestació.  
  
D'altra banda, i en concordança amb el que s'expressa en el paràgraf anterior, ha de considerar-se que la posició de protecció del transformador del parc de transport, actualment amb autorització de posada en servei de 29 de novembre de 2006, disposada per a atendre la nova unitat transformadora (T-2) projectada, ha sigut inclosa (com a actuació denominada Betxí 220 kV i motivació de suport a la distribució) en el document de planificació energètica: Pla de desenvolupament de la xarxa de transport d'energia elèctrica 2021-2026» (document accessible en l'adreça URL: https://www6.serviciosmin.gob.es/aplicaciones/planificacion/plan\_desarrollo\_rdt\_h2026\_completo.pdf), aprovat per l'Acord del Consell de Ministres, de 22 de març de 2022, i publicat per la Resolució de 8 d'abril de 2022, de la Secretaria d'Estat d'Energia en el BOE núm. 93, de 19 d'abril de 2022, document vinculant on es recullen aquelles infraestructures necessàries per a garantir la seguretat de subministrament en l'horitzó de planificació.  
  
D'igual manera, a l'efecte de la justificació ha d'indicar-se que la modificació de la subestació de transformació ST Betxí, objecte d'aquesta resolució, ha sigut prevista en els plans d'inversió triennals presentats per I-DE Redes Eléctricas Inteligentes, SA, unipersonal, i destaca concretament que:  
- en el Pla d'inversió triennal 2023-2025, sobre el qual ha informat favorablement aquesta direcció general, es va recollir l'actuació denominada Betxí ST ampliar transformació 220/20 kV en la subestació ST Betxí, codi de projecte 00002066-100613189, volum total d'inversió prevista en el projecte 1.734.170,19 €, un finançament previst de 371.534,05 € i un volum màxim retribuïble segons PIRD d'1.478.268,09 €, i està prevista la posada en servei per a l'any 2023.  
Ha de considerar-se que la modificació sol·licitada no genera incidències negatives en el sistema, ja que es tracta una ampliació duta a terme en el parc de distribució, existent i en servei, que té previst donar suport tant a la mateixa instal·lació davant la fallada de l'únic transformador, com a les necessitats d'energia elèctrica de l'entorn.  
Així mateix, ha de tindre's en compte, en relació amb la no-generació d'incidències negatives en el sistema, que consta en l'expedient un escrit, de data de signatura 21 de febrer de 2022, de Red Eléctrica de España, com a empresa transportista propietària del punt de connexió del nou transformador T-2 projectat i operadora del sistema, d'actualització de contestació d'accés a la xarxa de transport en la subestació Betxí 220 kV sol·licitat per I-DE Redes Eléctricas Inteligentes, SAU, en el qual es conclou: «la viabilitat des del punt de vista del comportament elèctric, considerant l'escenari de desenvolupament de xarxa establit en la planificació vigent i la previsió de demanda segons les dades de l'annex a aquesta».  
Consta en l'expedient la proposta del Servei d'Infraestructures i Subministraments Energètics, la qual ha sigut elevada per la Subdirecció General d'Energia i Mines a aquest centre directiu perquè resolga.  
  
Fonaments de dret  
La instrucció i resolució d'aquest procediment administratiu correspon a la Generalitat, per estar la instal·lació elèctrica objecte d'aquest ubicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 13 del Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, desenvolupat mitjançant l'Ordre 10/2022, de 26 de setembre, de la Conselleria d'Economia Sostenible, Sectors productius, Comerç i Treball, mitjançant la qual es desenvolupa el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors productius, Comerç i Treball i de conformitat amb el Títol VIII del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les Conselleries de la Generalitat, correspon a la Direcció General d'Indústria, Energia i Mines d'aquest departament la resolució del present procediment.  
  
D'acord amb l'article 38.2 de la Llei 24/2013, de 26 de desembre, del sector elèctric, i amb l'article 38.1 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, la instal·lació elèctrica objecte de la sol·licitud constitueix una part de les xarxes de distribució.  
D'acord amb el que es disposa en l'article 53 de la Llei 24/2013, de 26 de desembre, del sector elèctric; en l'article 37 del Reial decret 1955/2000, d'1 de desembre, i en l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la capacitat legal, tècnica i economicofinancera exigible per a la realització de cadascun dels projectes que presenten, tot això sense perjudici del s'estableix en aquest últim en relació amb l'exempció d'acreditació d'aquestes capacitats que potestativament puga atorgar l'Administració per a aquells que estiguen exercint l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b del Decret 88/2005, de 29 d'abril, la construcció, inclosa la modificació, d'instal·lacions elèctriques pertanyents a la xarxa de distribució, requereix autorització administrativa prèvia i autorització administrativa de construcció.  
  
De conformitat amb el que es disposa en l'article 7.2.c de la Llei 21/2013, de 9 de desembre, l'abast de la instal·lació sol·licitada, això és, una ampliació en les instal·lacions de distribució de la ST Betxí d'origen ja avaluades ambientalment, no constitueix un supòsit d'avaluació ambiental. No obstant això, la subestació d'origen ST Betxí, on queden recollides les instal·lacions objecte d'aquesta autorització, va ser sotmesa a avaluació d'impacte ambiental, i disposa de declaració d'impacte ambiental (Exp.: 283/04-AIA), de data 10 de desembre de 2004, i publicada en el DOGV núm. 5.204 / 22.02.2006, per estar compresa en l'epígraf 2.g de l'annex I del Decret 162/1990, de 15 d'octubre, pel qual s'aprova el Reglament de la Llei 2/1989, de 3 de març, d'impacte ambiental i modificat pel Decret 32/2006, de 10 de març.  
  
D'acord amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer per estar emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte d'aquest procediment dins del grup primer.  
D'acord amb l'apartat 2.A.4) de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que s'estableix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se segons els reglaments tècnics en la matèria, en aquest cas, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries.  
D'acord amb els articles 54 i 55.1 de la Llei 24/2013, de 26 de desembre, del sector elèctric, i l'article 140 del Reial decret 1955/2000, la declaració d'utilitat pública de les instal·lacions elèctriques de generació, transport i distribució d'energia elèctrica, es realitza a l'efecte d'expropiació forçosa dels béns i drets necessaris per al seu establiment i de la imposició i exercici de la servitud de pas, i és necessària, per al reconeixement en concret de la utilitat pública de les instal·lacions al·ludides, la presentació, per part de l'empresa que ho sol·licite, d'una relació concreta i individualitzada dels béns o drets que considere de necessària expropiació. Doncs bé, en aquesta sol·licitud no hi ha causa per a la declaració d'utilitat pública concreta als efectes expropiatoris que estableix la llei, com tampoc de cap dels efectes establits en l'article 56 de la norma legal esmentada (ni de l'article 149 del Reial decret 1955/2000) que haja acreditat la peticionària, atés que l'únic bé identificat en la sol·licitud afectat per la instal·lació ha d'entendre's que és de la seua titularitat, i tots els treballs necessaris per a la construcció de les instal·lacions autoritzades per aquesta es desenvoluparan dins del perímetre de la subestació actual, en concret dins del parc de distribució de la subestació de la qual la sol·licitant és propietària.  
  
De conformitat amb el que es disposa de la disposició transitòria primera del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els procediments regulats en aquest decret llei en tràmit a la seua entrada en vigor, es regiran per la normativa anterior, sense perjudici que les persones interessades puguen presentar una nova sol·licitud.  
En consideració de l'anterior, una vegada complits els requisits i els procediments legals i reglamentaris establits en la legislació vigent aplicable, resolc:  
  
Primer. Atorgament d'autorització administrativa prèvia  
Atorgar autorització l'administrativa prèvia a I-DE Redes Eléctricas Inteligentes, SA, unipersonal, per a la modificació, per ampliació de la potència de transformació mitjançant la instal·lació d'un segon transformador de potència de 50 MVA i relació 220/20 kV, denominat T-2, i ampliació del sistema de 20 kV, de les instal·lacions de distribució de la subestació transformadora denominada ST Betxí (220/20 kV), amb l'abast que s'indica a continuació:  
Emplaçament:  
- Municipi (província): Betxí (Castelló)  
- Localització: Paratge Corralet, polígon 5, parcel·les 157 i 158, a l'interior de la subestació transformadora ST BETXÍ.  
- Projecció cartogràfica UTM (Fus 30, ETRS89) següents X: 741.160 I: 4.423.593  
- Superfície de les parcel·les de la subestació: 13.895 m²  
Instal·lacions i equips per executar:  
Transformador de potència:  
Instal·lació d'un (1) nou transformador de potència trifàsic, denominat T-2, de 220/21,5 kV, 50 MVA de potència, d'instal·lació en exterior, aïllat en oli mineral, grup de connexió YNd11, amb regulació en càrrega (225±9x2,5 / 21,5 kV), i refrigeració ONAN/ONAF. Disposaran de la reactància trifàsica corresponent (TZ-2) de connexió a terra de 1000 A (amperes) i 10 s (segons), en sèrie amb una resistència (R-2) monofàsica limitadora de corrent de curtcircuit de connexió a terra del neutre de 20 (ohms) i de 500 A (amperes) durant 15 s (segons).  
Es complementa amb la instal·lació de parallamps de tensió nominal 220 kV i 20 kV, situats el més prop possible dels borns del transformador.  
L'obra civil que es desenvoluparà preveu la bancada i els elements associats per al transformador T-2.  
Sistema de 20 kV:  
Al mòdul 1 actual de cel·les, se li annexarà el nou mòdul 2, i es preveu l'ampliació les cel·les blindades d'interior tipus GIS i aïllament en SF6 en configuració de doble barra següents:  
Ampliació del mòdul 1, alimentat per l'actual transformador de potència T-1:  
- Dos (2) cel·les de partició amb interruptor de 2000 A d'intensitat nominal en servei i 25 kA d'intensitat de curtcircuit.  
Nou mòdul 2, alimentat pel nou transformador de potència T-2:  
  
- Dos (2) cel·les d'unió sense interruptor.  
- Una (1) cel·la de transformador de serveis auxiliars (TSA-2) sense interruptor.  
- Quatre (4) cel·les de línia amb interruptor de 630 A d'intensitat nominal en servei i 25 kA d'intensitat de curtcircuit.  
- Una (1) cel·la de transformador de potència amb interruptor (per a alimentació a l'embarrat) de 2000 A d'intensitat nominal en servei i 25 kA d'intensitat de curtcircuit, per al T-2.  
- Una (1) cel·la d'enllaç de barres amb interruptor de 2000 A d'intensitat nominal en servei i 25 kA d'intensitat de curtcircuit.  
- Dos (2) sistemes de mesura de tensió de barres sense interruptor, instal·lats en la cel·la física corresponent a una altra de les posicions del mòdul, concretament a la de serveis auxiliars.  
Tots els circuits es connecten a l'embarrat principal a través d'un interruptor automàtic de tall en SF6, excepte els circuits de serveis auxiliars que es connecten per mitjà de fusibles calibrats d'alt poder de ruptura i els circuits de mesura.  
- Instal·lació d'un (1) nou transformador (TSA-2) per a serveis auxiliars, muntat a la intempèrie, de 250 kVA 20/0,42 kV, que s'alimenta des de la seua cel·la corresponent del mòdul 2, per al subministrament dels serveis propis de la subestació.  
Resta d'instal·lacions i edificis:  
A més dels circuits i elements principals descrits en els apartats anteriors, també s'ha previst la instal·lació dels aparells de mesura, comandament, control, protecció, comunicacions i sistemes de distribució de serveis auxiliars necessaris corresponents.   
L'edifici que albergarà les noves instal·lacions patirà una sèrie de modificacions, concretament l'actual sala de cel·les de MT (20 kV) serà dividida en dos sectors independents, i albergarà aquesta nova sectorització les noves instal·lacions de 20 kV projectades relatives al mòdul 2.  
  
El pressupost total del projecte de modificació de la instal·lació objecte d'aquesta autorització és d'un milió set-cents trenta-quatre mil cent setanta euros amb dènou cèntims (1.734.170,19 €), valor al qual ascendeix el projecte tècnic administratiu, i s'iguala al volum màxim retribuïble consignat en el Pla d'inversió triennal 2023-2025, tal com s'ha indicat en els antecedents.  
  
De conformitat amb l'últim paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessaris obtindre per part d'I-DE Redes Eléctricas Inteligentes, SA, unipersonal, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
El titular d'aquesta autorització tindrà els drets, els deures i les obligacions recollits en el títol VII de la Llei 24/2013, de 26 de desembre, del sector elèctric i el desplegament reglamentari d'aquesta. En tot cas, I-DE Redes Eléctricas Inteligentes, SA, unipersonal, haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució d'energia elèctrica.  
El titular d'aquesta autorització seguirà subjecte a les condicions d'ordre mediambiental establides en la declaració d'impacte ambiental (Exp.: 283/04-AIA) de 10 de desembre de 2004, dictada per la Direcció General de Gestió del Medi natural de la llavors Conselleria de Territori i Habitatge, i publicada en el DOGV núm. 5.204 / 22.02.2006, i igualment recollides en el punt resolutiu primer, en l'apartat de condicions d'ordre mediambiental de la Resolució de 19 de gener de 2005, de la Direcció General d'Energia, per la qual es va atorgar a Iberdrola Distribución Eléctrica, SAU, l'autorització administrativa per a la nova subestació transformadora de 220/20 kV denominada ST Betxí, situada al terme municipal de Betxí, província de Castelló, en la part corresponent a la xarxa de distribució elèctrica, composta per tres transformadors de potència i el sistema de 20 kV, publicada en el DOGV núm. 4.959 - 04.03.2005 [Expedient número ATASCT/2003/109/12].  
  
L'incompliment de les condicions i dels requisits establits en aquesta autorització o la variació substancial dels pressupòsits que n'han determinat l'atorgament podran donar lloc a la revocació.  
  
Segon. Atorgament d'autorització administrativa de construcció  
  
Atorgar l'autorització administrativa de construcció dels elements i/o parts de la instal·lació del projecte tècnic de data 1 de març de 2019, redactat per una persona tècnica titulada competent i acompanyat d'una declaració responsable de data 25 de febrer de 2019, presentat per a la construcció de l'ampliació de la instal·lació corresponent descrita en el punt primer d'aquesta resolució, en la qual s'habilita a I-DE Redes Eléctricas Inteligentes, SA, unipersonal, per a la construcció de la instal·lació interessada si compleix els requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta.  
  
En cas que fora necessari introduir modificacions en la instal·lació, el titular haurà de sol·licitar prèviament a l'execució les autoritzacions corresponents. En cas de tractar-se de modificacions no substancials segons l'article 13 del Decret 88/2005, no es requerirà l'autorització administrativa prèvia ni l'autorització administrativa de construcció de la modificació, i haurà, únicament, d'obtindre l'autorització d'explotació. Per a la sol·licitud d'autorització d'explotació s'ha de procedir d'acord amb el que es disposa en l'article 12 del Decret 88/2005, i aportar, a més, la documentació tècnica acreditativa del compliment de les condicions de seguretat de les instal·lacions i de l'element modificat.  
  
2. La instal·lació que s'execute haurà de complir, en tot cas, el que s'estableix en el Reial decret 337/2014, de 9 de maig, pel qual s'aproven el Reglament sobre les condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
Els transformadors de potència i de serveis auxiliars autoritzats per aquesta hauran de complir les prescripcions del Reglament (UE) Núm. 548/2014 de la Comissió, de 21 de maig de 2014, pel qual es desplega la Directiva 2009/125/CE del Parlament Europeu i del Consell pel que fa als transformadors de potència xicotets, mitjans i grans (DOUE L 152/1, del 25.5.2014), modificat pel Reglament (UE) 2019/1783 de la Comissió, d'1 d'octubre de 2019, i s'haurà d'aportar la documentació acreditativa corresponent en sol·licitar l'autorització d'explotació.  
  
3. El titular d'aquesta autorització estarà subjecte a les condicions d'ordre mediambiental establides en la declaració d'impacte ambiental (Exp.: 283/04-AIA), de 10 de desembre de 2004, dictada per la Direcció General de Gestió del Medi Natural de la llavors Conselleria de Territori i Habitatge, i publicada en el DOGV núm. 5.204 / 22.02.2006.  
  
4. El termini d'execució de la instal·lació serà de nou (9) mesos des de l'endemà de la notificació. No obstant això, amb anterioritat a la finalització, podrà sol·licitar-se una ampliació concreta d'aquest mitjançant una sol·licitud motivada davant aquest òrgan directiu, i aportant, a aquest efecte, la documentació justificativa de la demora i del cronograma de treballs previstos per al nou termini sol·licitat.  
5. Als efectes establits en l'article 43.1 de la Llei 21/2013, de 9 de desembre, d'avaluació ambiental, I-DE Redes Eléctricas Inteligentes, SA, unipersonal, haurà de comunicar a l'òrgan ambiental, la data de començament d'execució d'aquest projecte autoritzat.  
6. El titular de la present resolució està obligat a comunicar per escrit amb la diligència adequada les incidències dignes d'esment que es produïsquen durant l'execució, tant a aquesta direcció general com al Servei Territorial d'Indústria, Energia i Mines de Castelló.  
7. Així mateix, el titular de la present resolució està obligat a complir els deures i les obligacions derivats de la legislació de prevenció de riscos laborals vigent durant la construcció.  
8. Sense perjudici del que s'estableix en l'article 12.4 del Decret 88/2005, de 29 d'abril, personal tècnic en la matèria adscrit a aquesta Direcció General o del Servei Territorial d'Indústria, Energia i Mines podrà realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
9. Una vegada finalitzades les obres de construcció de la instal·lació, I-DE Redes Eléctricas Inteligentes, SA, unipersonal, en el termini màxim de deu dies hàbils ho ha de comunicar al servei territorial competent en matèria d'energia a l'efecte de la sol·licitud de l'autorització d'explotació establides en l'article 12 del Decret 88/2005, de 29 d'abril. Amb aquesta sol·licitud s'ha d'aportar un certificat de direcció i final d'obra, subscrit per una persona facultativa competent, en què s'acredite que és conforme als reglaments tècnics en la matèria i a aquesta autorització administrativa i autorització de construcció del projecte d'execució, al qual s'haurà d'adjuntar la resta de documentació exigida per la regulació del sector elèctric i de seguretat industrial aplicable a la instal·lació. Quan l'esmentat certificat de direcció i final d'obra no estiga visat pel col·legi professional corresponent, s'haurà d'adjuntar una declaració responsable, segon el que s''indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389 de data 3 de novembre de 2010.  
  
Com que es tracta d'una instal·lació d'una activitat regulada econòmicament pel sistema elèctric i sotmesa a planificació o retribució, s'haurà d'adjuntar una certificació del sol·licitant de l'autorització d'explotació relativa a la informació de les característiques tècniques i econòmiques d'aquelles contingudes en el pla anual del transportista o distribuïdor i les referències, quan siga procedent, a les instal·lacions tipus previstes en la regulació en què queda enquadrada, així com aquesta mateixa informació corresponent a la instal·lació efectivament executada i l'autorització d'explotació de la qual se sol·licita. Igualment s'haurà d'indicar el pressupost real d'execució, i la part que haja sigut sufragada per tercers diferents del sol·licitant d'aquesta autorització. Aquesta mateixa informació s'ha d'adjuntar respecte a les instal·lacions existents que són modificades, substituïdes i/o adequades, i aportar una còpia de les autoritzacions d'explotació (o actes de posada en servei), i en cas de no aportar-les, una justificació de no disposar d'aquestes, i en aquest cas s'haurà d'aportar la referència a l'expedient i data d'aquestes perquè siga recaptada per aquesta Administració amb la finalitat que en la resolució d'autorització d'explotació de les instal·lacions la posada en servei de les quals s'autoritze es faça referència expressa al desmantellament i tancament de les parts afectades.  
Quan aquest centre directiu siga el competent per a autoritzar l'explotació de la instal·lació, el servei territorial corresponent realitzarà la instrucció d'aquest procediment i elevarà a aquesta Direcció General la documentació pertinent perquè emeta l'autorització d'explotació respectiva, juntament amb l'informe.  
10. Aquesta direcció general, amb el tràmit previ del procediment l'oportú, deixarà sense efecte aquesta autorització en qualsevol moment en què observe l'incompliment o la inobservança de les condicions que s'hi imposen.  
  
Tercer. Desestimar de la declaració en concret d'utilitat pública  
Desestimar la sol·licitud de declaració, en concret, d'utilitat pública de les instal·lacions autoritzades en el punt primer d'aquesta resolució, d'acord amb l'argumentació jurídica recollida en els fonaments de dret d'aquesta resolució.  
  
Quart. Publicitat i notificació de la present resolució  
Ordenar:  
- La publicació d'aquesta resolució en el Diari Oficial de la Generalitat Valenciana.  
- La notificació d'aquesta resolució a I-DE Redes Eléctricas Inteligentes, SA, unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o degueren emetre el condicionat tècnic al projecte d'execució, així com a la resta d'interessats en l'expedient.  
  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra aquesta resolució, que no posa fi a la via administrativa, podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum d'aquesta conselleria en el termini d'un mes, comptador des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 20 de març de 2023.- La directora general d'Indústria, Energia i Mines: Silvia Cerdá Alfonso.